**Molėtų rajono savivaldybės taryba**

**SPRENDIMAS**

**DĖL SAVIVALDYBĖS TURTO PERDAVIMO jONIŠKIO BENDRUOMENĖS CENTRUI PAGAL PANAUDOS SUTARTĮ**

2023 m. gruodžio    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu, 2 dalies 7 punktu, 3, 4 dalimis, Poveikio konkurencijai ir atitikties valstybės pagalbos reikalavimams vertinimo tvarkos aprašu, patvirtintu Lietuvos Respublikos Vyriausybės 2002 m. gruodžio 3 d. nutarimu Nr. 1890 „Dėl valstybės turto perdavimo panaudos pagrindais laikinai neatlygintinai valdyti ir naudotis“, Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2019 m. sausio 24 d. sprendimu Nr. B1-13 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 2.3, 3.7, 4.2, 5.1.1 papunkčiais, atsižvelgdama į Molėtų rajono savivaldybės administracijos direktoriaus 2023 m. lapkričio 27 d. įsakymą Nr. B6-748 „Dėl Molėtų rajono savivaldybės turto pripažinimo nereikalingu“, visuomeninės organizacijos Joniškio bendruomenės centro 2023 m. lapkričio 20 d. prašymą,

Molėtų rajono savivaldybės taryba nusprendžia:

1. Perduoti nuo 2023 m. gruodžio 23 d. visuomeninei organizacijai Joniškio bendruomenės centrui (kodas 267620850) pagal panaudos sutartį 10 (dešimčiai) metų neatlygintinai naudoti savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą nekilnojamąjį turtą –175,92 kv. m ploto patalpas (plane pažymėtas 1-1 (7,32 kv. m); 1-2 (28,55 kv. m); 1-3 (1,89 kv. m); 1-4 (3,01 kv. m); 1-5 (4,40 kv. m); 1-6 (2,44 kv. m); 1-7 (3,68 kv. m); 1-8 (41,91 kv. m; 1-9 (63,89 kv. m); 1-10 (18,83 kv. m ) bendruomenės centro pastate (inventorinis Nr. 485569; registro Nr. 44/1359471; unikalus Nr. 6299-8006-2010; plane pažymėtame 1C1/p; bendras plotas 601,10 kv. m), esančiame Molėtų r. sav., Joniškio sen., Joniškio mstl., Arino g. 20, vykdyti įstatuose numatytą veiklą. Patalpų įsigijimo vertė 47 072,67 Eur (iš jų: 11 114,62 Eur Europos Sąjungos lėšos; 6 816,90 Eur valstybės biudžeto lėšos; 29 141,15 Eur savivaldybės biudžeto lėšos), likutinė vertė 2023 m. gruodžio 1 d. 36 710,98 Eur (iš jų: 9 635,14 Eur Europos Sąjungos lėšos; 5 909,15 Eur valstybės biudžeto lėšos; 21 166,69 Eur savivaldybės biudžeto lėšos).
2. Įgalioti Molėtų rajono savivaldybės administracijos direktorių pasirašyti 1 punkte nurodyto turto panaudos sutartį ir turto perdavimo ir priėmimo aktą.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras